บาทเปิด 32.70 บาทต่อดอลลาร์ แข็งค่า
เงินบาทเปิดตลาด 32.70 บาทต่อดอลลาร์ แข็งค่า จากดอลล์อ่อนหลังเฟดอัดฉีดเงินกระตุ้นเศรษฐกิจเพิ่ม ให้กรอบ 32.60-32.80บาทต่อดอลลาร์
10 เม.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 32.70 บาท/ดอลลาร์ จากเย็นวานนี้ที่ปิดตลาดที่ระดับ 32.80 บาท/ดอลลาร์
"เมื่อคืนดอลลาร์อ่อนค่าเทียบทุกสกุลหลัก หลังเฟดมีมาตรการชุดใหม่ออกมาช่วยเหลือภาคธุรกิจและรัฐบาลระดับท้องถิ่น ทำให้ตลาดเปิดรับความเสี่ยงมากขึ้น" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.60 - 32.80 บาท/ดอลลาร์ คืนนี้จะมีตัวเลขเงินเฟ้อของสหรัฐฯ แต่ภาพรวมคงดูความคืบหน้าของการแพร่ระบาดของเชื้อไวรัสโควิด-19 ทั่วโลก